
RAPORT 
asupra proiectului de Lege pentru modificarea și completarea Ordonanței de urgență a Guvernului nr.34/2000 privind produsele agroalimentare ecologice
(PLx 327/2018)

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară şi servicii specifice a fost sesizată cu dezbaterea pe fond,  cu proiectul de Lege pentru modificarea și completarea Ordonanței de urgență a Guvernului nr.34/2000 privind produsele agroalimentare ecologice, transmis cu adresa nr. PLx 327 din 22 mai 2018 și înregistrat sub nr.4c-4/259/23.05.2018 la Comisia pentru agricultură, silvicultură, industrie alimentară și servicii specifice.
Proiectul de lege a fost adoptat de Senat în şedinţa din 16 mai 2018.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 19 iunie 2018. La lucrările comisiei și-au înregistrat prezența un număr de 24 de deputați, membri ai comisiei.
La întocmirea prezentului raport, comisia a avut în vedere următoarele: 
· avizul favorabil al Consiliului Legislativ (nr.271/29.03.2018);
· avizul favorabil al Comisiei pentru sănătate și familie.
Proiectul de lege  are ca obiect de reglementare modificarea și completarea Ordonanței de urgență a Guvernului nr.34/2000 privind produsele agroalimentare ecologice
La dezbateri a  participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Sorin Roșu-Mareș, secretar de stat în cadrul Ministerului Agriculturii și Dezvoltării Rurale.
În finalul dezbaterilor, membrii Comisiei sesizate în fond au hotărât, cu unanimitate de voturi, să supună Plenului Camerei Deputaților, adoptarea proiectului de Lege pentru modificarea și completarea Ordonanței de urgență a Guvernului nr.34/2000 privind produsele agroalimentare ecologice, cu amendamentul admis redat în anexa care face parte integrantă din prezentul raport. 
Proiectul de lege face parte din categoria legilor ordinare, conform prevederilor art.76 alin.(2) din Constituţia României, republicată. 


	PREŞEDINTE,
Alexandru STĂNESCU  
	SECRETAR, 
Dan CIOCAN



                  

Consilier parlamentar, Alexandra Simionel



Anexa 

AMENDAMENT ADMIS – PLx 327/2018

În urma dezbaterilor, Comisia propune adoptarea proiectului de lege cu următoarele amendamente: 	
	Nr. crt.
	Text 
Ordonanța de urgență a Guvernului nr.34/2000
	Text Senat
	Text propus de Comisie
(autorul amendamentului)
	Motivarea amendamentelor

	0
	1
	2
	3
	4

	1. 
	
	L E G E 
pentru modificarea și completarea Ordonanței de urgență a Guvernului nr.34/2000 privind produsele agroalimentare ecologice

	Nemodificat
	

	2. 
	
	Art.I.-  Ordonanța de urgență a Guvernului nr.34/2000 privind produsele agroalimentare ecologice, publicată în Monitorul Oficial al României, Partea I, nr.172 din 21 aprilie 2000, aprobată prin Legea nr.38/2001, cu modificările și completările ulterioare, se modifică și se completează după cum urmează:
	Nemodificat
	

	3. 
	Art. 2 (4) - 
lit. h) autorizează importul produselor ecologice din terţe ţări în Uniunea Europeana;
	1. La articolul 2 alineatul (4), litera h) se abrogă.
	Nemodificat
	

	4. 
	Art. 7 (2) – 


lit.d) angajamentul operatorului pentru efectuarea operaţiunilor prevăzute la art. 5, 6 şi 9. În cazul unităţilor/fermelor de producţie, operatorul va indica data la care încetează cultivarea produselor a căror utilizare pe parcelele respective nu este în conformitate cu prevederile art. 5;
	2. La articolul 7 alineatul (2), litera d) se modifică și va avea următorul cuprins:
„d) angajamentul operatorului pentru efectuarea operațiunilor prevăzute la art.5 și 6. În cazul unităților/fermelor de producție, operatorul va indica data la care încetează cultivarea produselor a căror utilizare pe parcelele respective nu este în conformitate cu prevederile art.5;”
	Nemodificat
	

	5. 
	






---------------------
	3. La articolul 8, după alineatul (1) se introduce un nou alineat, alin.(11), cu următorul cuprins:
„(11) În cadrul inspecțiilor și controalelor prevăzute la alin.(1), organismele de control trebuie să respecte prevederile art.65 din Regulamentul (CE) nr.889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr.834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul, publicat în Jurnalul Oficial al Uniunii Europene, seria L 250 din 18 octombrie 2008 și să se asigure că analiza probelor prelevate se realizează în laboratoarele oficiale desemnate conform art.12 din Regulamentul (CE) nr.882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produse alimentare și cu normele de sănătate animală și de bunăstare a animalelor, publicat în Jurnalul Oficial al Uniunii Europene, seria L 191 din 28 mai 2004, sau în laboratoarele de referință desemnate conform art.33 din Regulamentul (CE) nr.882/2004.”
	La articolul 8, alineatul 11 se modifică și va avea următorul cuprins:
„(11) În cadrul inspecțiilor și controalelor prevăzute la alin.(1), organismele de control trebuie să respecte prevederile art.65 din Regulamentul (CE) nr.889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr.834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul, publicat în Jurnalul Oficial al Uniunii Europene, seria L 250 din 18 octombrie 2008 și să se asigure că analiza probelor prelevate se realizează în laboratoarele oficiale desemnate conform art.12 din Regulamentul (CE) nr.882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produse alimentare și cu normele de sănătate animală și de bunăstare a animalelor, publicat în Jurnalul Oficial al Uniunii Europene, seria L 165 din 30 aprilie 2004, sau în laboratoarele de referință desemnate conform art.33 din Regulamentul (CE) nr.882/2004.”
	Pentru corectitudinea trimiterii.

	6. 
	Art. 8 –


(32) În exercitarea atribuţiilor prevăzute la art. 2 alin. (4) lit. l), personalul cu atribuţii de inspecţie din cadrul Ministerului Agriculturii şi Dezvoltării Rurale prelevează probe de sol, plante şi din produsele agroalimentare ecologice ale operatorilor înscrişi în sistemul de agricultură ecologică, în baza sesizărilor/notificărilor transmise către Ministerul Agriculturii şi Dezvoltării Rurale sau în baza sesizărilor din oficiu, după caz.
(33) Pentru analiza probelor prevăzute la alin. (3^2), Ministerul Agriculturii şi Dezvoltării Rurale desemnează laboratoare de referinţă, cu respectarea prevederilor legale în vigoare.
	4. La articolul 8, alineatele (32) și (33) se modifică și vor avea următorul cuprins:
„(32) În exercitarea atribuțiilor prevăzute la art.2 alin.(4) lit.l), personalul cu atribuții de inspecții tehnice de la nivel central sau teritorial, din cadrul Ministerului Agriculturii și Dezvoltării Rurale prelevează probe de sol, plante și din produsele agroalimentare ecologice ale operatorilor înscriși în sistemul de agricultură ecologică, în baza sesizărilor/notificărilor transmise către Ministerul Agriculturii și Dezvoltării Rurale sau în baza sesizărilor din oficiu, după caz.



(33) Pentru analiza probelor prevăzute la alin.(11) și (32), Ministerul Agriculturii și Dezvoltării Rurale desemnează laboratoarele oficiale și de referință cu respectarea obligațiilor prevăzute la art.12 și art.33 din Regulamentul (CE) nr.882/2004, prin ordin al ministrului agriculturii și dezvoltării rurale”.
	Nemodificat
	

	7. 
	




-------------------
	5. La articolul 8, după alineatul (35) se introduce un nou alineat, alin.(36), cu următorul cuprins:
„(36) Condițiile și procedurile detaliate de colectare, procesare, definirea scopului analizelor și transferul datelor referitoare la rezultatele analizelor se stabilesc prin ordin comun al ministrului agriculturii și dezvoltării rurale și al președintelui Autorității Naționale Sanitare Veterinare și pentru siguranța Alimentelor.”
	Nemodificat
	

	8. 
	Art. 9 – 

(2) Regulile naţionale privind autorizarea importurilor de produse agroalimentare ecologice din terţe ţări se aprobă prin ordin al ministrului agriculturii şi dezvoltării rurale.
	6. La art.9, alineatul (2) se modifică și va avea următorul cuprins:
„(2) În cazul importurilor de produse ecologice din țări terțe, verificarea lotului și vizarea certificatului de inspecție se efectuează de către Autoritatea Națională Sanitară Veterinară și pentru Siguranța Alimentelor, autoritatea competentă relevantă pe teritoriul României, în punctele de intrare desemnate, în conformitate cu art. 13 alin(1) din Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr.834/2007 al Consiliului în ceea ce privește regimul de import al produselor ecologice din țări terțe, publicat în Jurnalul Oficial al Uniunii Europene seria L 334 din 12 decembrie 2008.”
	Nemodificat
	

	9. 
	



-----------------
	7. La articolul 9, după alineatul (2) se introduce un nou alineat, alin.(3), cu următorul cuprins:
„(3) Regulile naționale privind importul de produse ecologice din țări terțe, pe teritoriul României se aprobă prin ordin comun al ministrului agriculturii și dezvoltării rurale și al președintelui Autorității Naționale Sanitare Veterinare și pentru Siguranța Alimentelor.”
	Nemodificat
	

	10. 
	Art. 13 –
În termen de 45 de zile de la data intrării în vigoare a prezentei ordonanţe de urgenţă Ministerul Agriculturii şi Alimentaţiei va supune spre aprobare Guvernului normele metodologice de aplicare a acesteia.
	8. Articolul 13 se abrogă.
	Nemodificat
	

	11. 
	
	9. În tot cuprinsul ordonanței de urgență, sintagma organism de inspecție și certificare se înlocuiește cu sintagma organism de control.
	Nemodificat
	

	12. 
	
	Art.II.- Ordinele autorităților publice competente prevăzute la art.8 alin.(33) și (36), precum și la art.9 alin.(3) din Ordonanța de urgență a Guvernului nr.34/2000 privind produsele agroalimentare ecologice, aprobată prin Legea nr.38/2001, cu modificările și completările ulterioare, precum și cu modificările și completările aduse prin prezenta lege, se elaborează și se publică în termen de 90 de zile de la data intrării în vigoare a prezentei legi.
	Nemodificat
	

	13. 
	
	Art.III.- Ordonanța de urgență a Guvernului nr.34/2000 privind produsele agroalimentare ecologice, publicată în Monitorul Oficial al României, Partea I, nr.172 din 21 aprilie 2000, aprobată prin Legea nr.38/2001, cu modificările și completările ulterioare, precum și cu modificările și completările aduse prin prezenta lege, se va republica, dându-se textelor o nouă numerotare.
	Nemodificat

